ครบรอบ 70 ปีสาธารณรัฐประชาชนจีน

**การฉลองครบรอบ 70 ปีการก่อตั้งสาธารณรัฐประชาชนจีน** () ถูกจัดขึ้นด้วยพิธีการต่าง ๆ รวมถึงการสวนสนามทหารอย่างยิ่งใหญ่ ซึ่งเป็นจุดเด่นของการเฉลิมฉลองวันชาติสาธารณรัฐประชาชนจีนที่จัดขึ้นในวันที่ 1 ตุลาคม ค.ศ. 2019 ในปักกิ่ง ถือเป็นการสวนสนามทหารและขบวนแห่มวลชนครั้งใหญ่ที่สุดในประวัติศาสตร์จีน

เลขาธิการใหญ่พรรคคอมมิวนิสต์จีน สี จิ้นผิง ซึ่งเป็นแขกผู้มีเกียรติ ได้กล่าวสุนทรพจน์เนื่องในวันหยุดต่อประชาชนในประเทศและชาวจีนที่อาศัยในต่างแดน ก่อนจะตรวจพลสวนสนามไปตามถนนฉางอาน นายกรัฐมนตรีหลี่ เค่อเฉียง เป็นพิธีกร และพลอากาศเอก อี๋ เสี่ยวกวง เป็นผู้บัญชาการทหารสูงสุดของการสวนสนาม

## ภูมิหลัง

พรรคคอมมิวนิสต์จีนเอาชนะก๊กมินตั๋งในสงครามกลางเมืองจีนที่เกิดขึ้นเป็นช่วง ๆ ระหว่าง ค.ศ. 1927 ถึง 1950 ภายหลังสงครามกลางเมือง ก๊กมินตั๋งและผู้ภักดีได้ล่าถอยไปยังเกาะไต้หวัน ซึ่งในอดีตเคยเป็นมณฑลของราชวงศ์ชิง และอยู่ภายใต้การปกครองของญี่ปุ่นในฐานะอาณานิคมตั้งแต่ ค.ศ. 1895 ถึง 1945

การก่อตั้งสาธารณรัฐประชาชนจีนได้รับการประกาศอย่างเป็นทางการโดยเหมา เจ๋อตง ประธานพรรคคอมมิวนิสต์จีน เมื่อวันที่ 1 ตุลาคม ค.ศ. 1949 เวลา 15:00 น. ที่จัตุรัสเทียนอันเหมินในปักกิ่ง (เดิมชื่อเป่ย์ผิง) เมืองหลวงแห่งใหม่ (เมืองหลวงของอดีตสาธารณรัฐจีนคือหนานจิง) การสวนสนามต่อสาธารณะครั้งแรกของกองทัพปลดปล่อยประชาชนซึ่งเป็นกองทัพใหม่ในขณะนั้นได้จัดขึ้นที่นั่น ภายหลังการกล่าวสุนทรพจน์ของประธานเหมาประกาศการก่อตั้งสาธารณรัฐใหม่อย่างเป็นทางการ ก่อนหน้านั้น ขณะที่มีการบรรเลงเพลงชาติ *[[มาร์ชทหารอาสา]]* ธงชาติใหม่ของสาธารณรัฐประชาชนจีนได้ถูกเปิดตัวต่อประชาชาติที่ก่อตั้งขึ้นใหม่และถูกชักขึ้นสู่ยอดเสาเป็นครั้งแรกในระหว่างการเฉลิมฉลองพร้อมการยิงสลุต 21 นัดจากระยะไกล

ในช่วงต้น สาธารณรัฐประชาชนจีนไม่ได้รับการยอมรับจากนานาชาติเนื่องจากสาธารณรัฐจีนยังคงดำรงตำแหน่งในสหประชาชาติและคณะมนตรีความมั่นคงในฐานะรัฐบาลที่ชอบธรรมเพียงแห่งเดียวของ "จีน" โดยการสนับสนุนจากสหรัฐและชาติตะวันตก ต่อมาใน ค.ศ. 1971 สาธารณรัฐประชาชนจีนได้รับการยอมรับเข้าเป็นสมาชิกสหประชาชาติและส่งผลให้สาธารณรัฐจีนถูกถอดถอนจากการเป็นสมาชิกสหประชาชาติในที่สุด

นับตั้งแต่ก่อตั้งสาธารณรัฐประชาชนจีน มีการจัดงานฉลองในวันชาติด้วยขนาดที่แตกต่างกันไปในแต่ละปี การสวนสนามทหารซึ่งมีเหมา เจ๋อตงเป็นประธานถูกจัดขึ้นทุกปีระหว่าง ค.ศ. 1949 ถึง 1959 ทศวรรษแรกของสาธารณรัฐประชาชนจีน ในเดือนกันยายน ค.ศ. 1960 ผู้นำจีนตัดสินใจว่าจะจัดพิธีใหญ่ในวันชาติเพียงทุกสิบปี และพิธีขนาดเล็กทุกห้าปีเพื่อประหยัดเงินและ "มัธยัสถ์" (อย่างไรก็ดี ธรรมเนียมการจัดสวนสนามประจำปีได้กลับมาจัดบางส่วนอีกครั้งใน ค.ศ. 1969 และ 1970) นับตั้งแต่จีนเปิดประเทศและปฏิรูป การฉลองวันชาติที่โดดเด่นที่สุดได้จัดขึ้นใน ค.ศ. 1984, 1999 และ 2009 ซึ่งเป็นวาระครบรอบ 35 ปี, 50 ปี และ 60 ปีตามลำดับ

การสวนสนามฉลองครบรอบ 70 ปีการก่อตั้งประเทศถือเป็นการสวนสนามครั้งสำคัญครั้งที่ห้า นับตั้งแต่สี จิ้นผิงขึ้นดำรงตำแหน่งเลขาธิการใหญ่พรรคคอมมิวนิสต์จีน (ผู้นำสูงสุดของจีน) และประธานคณะกรรมาธิการการทหารกลาง (ผู้บัญชาการทหารสูงสุด) ใน ค.ศ. 2012 และเกิดขึ้นท่ามกลางการประท้วงใหญ่ในฮ่องกงที่ดำเนินมาอย่างต่อเนื่องตั้งแต่วันที่ 9 มิถุนายน

## การเตรียมการ

สำนักงานสารนิเทศคณะมนตรีรัฐกิจได้เผยแพร่ตราสัญลักษณ์อย่างเป็นทางการสำหรับงานฉลองครบรอบ 70 ปีการก่อตั้งสาธารณรัฐประชาชนจีนเมื่อวันที่ 3 มิถุนายน ค.ศ. 2019 มีการวางแผนงานฉลองมากมายทั่วประเทศจีนและในชุมชนชาวจีนโพ้นทะเลตลอด ค.ศ. 2019 ช่วงต้นเดือนกันยายนมีการซ้อมใหญ่สำหรับการสวนสนามของกองทัพในใจกลางปักกิ่ง พลเอก ไช่ จื้อจฺวิน จากเสนาธิการร่วมกล่าวในการแถลงข่าวว่าการสวนสนามครั้งนี้ไม่ได้มุ่งเป้า "ไปที่ประเทศหรือภูมิภาคใด" แต่มีจุดประสงค์เพื่อ "รักษาไว้ซึ่งสันติภาพโลกและเสถียรภาพในภูมิภาค" และคาดว่าการสวนสนามครั้งนี้จะยิ่งใหญ่กว่าการสวนสนามฉลองครบรอบ 50 และ 60 ปี รวมถึงการสวนสนามวันชัยของจีนใน ค.ศ. 2015

เมืองหลวงถูกประดับประดาด้วยธงสีแดงตามอาคารบ้านเรือนและชุมชนต่าง ๆ รวมถึงป้ายผ้าที่เขียนว่า "ประเทศจีนในวันนี้เป็นผลงานของชาวจีน" ก็ถูกห้อยอยู่ตามสะพานลอย และมีการจัดสวนไม้ตัดแต่งไว้ตามถนนในปักกิ่ง ทางการยังได้แจกโทรทัศน์จำนวน 620,000 เครื่องเพื่อให้ผู้ที่ไม่ได้รับเชิญได้สามารถรับชมการเฉลิมฉลองได้

แม้จะมีการวางแผนจัดแสดงพลุดอกไม้ไฟขนาดใหญ่ในวันชาติบริเวณอ่าวในฮ่องกงเพื่อเฉลิมฉลองครบรอบ 70 ปี ซึ่งปกติจะจัดขึ้นทุกปีมาตั้งแต่ ค.ศ. 1997 แต่รัฐบาลฮ่องกงได้ยกเลิกการจัดงานดังกล่าว "ด้วยเหตุผลด้านความปลอดภัย" เนื่องจากมีการประท้วงในเมืองที่ดำเนินมาตั้งแต่เดือนมีนาคม และได้มีการวางแผนจัดงานเฉลิมฉลองในรูปแบบที่เรียบง่ายกว่าแทน

### การรักษาความปลอดภัย
ในช่วงเวลาใกล้ครบรอบ ปักกิ่งถูกปิดล้อมเสมือนจริง สิ่งของที่สามารถบินอยู่เหนือน่านฟ้าเมืองหลวงได้ เช่น ว่าว ลูกโป่ง โดรน และแม้แต่นกพิราบก็ถูกห้ามทั้งหมด การใช้วอล์กกี-ทอล์กกีและอุปกรณ์อื่น ๆ ที่ใช้คลื่นวิทยุ รวมถึงเครื่องดื่มแอลกอฮอล์ก็ถูกจัดให้อยู่ในรายการสิ่งของต้องห้ามเช่นกัน

หลายสัปดาห์ก่อนวันครบรอบ ผู้ขับขี่รถยนต์ถูกห้ามไม่ให้เติมน้ำมันรถยนต์หรือจักรยานยนต์ด้วยตัวเอง ในระหว่างการซ้อมสวนสนามทหารเพื่อเฉลิมฉลองวันดังกล่าว ผู้อยู่อาศัยใกล้จัตุรัสเทียนอันเหมินได้รับคำสั่งให้เลี่ยงการมองออกไปนอกหน้าต่างและให้ปิดม่านไว้ ผู้เข้าพักในโรงแรมที่อยู่ใกล้เคียงกับจัตุรัสเทียนอันเหมินได้รับแจ้งว่าจะไม่สามารถเดินทางเข้าออกได้เป็นเวลาหลายชั่วโมงในแต่ละวัน ร้านค้าและร้านอาหารในตัวเมืองปิดหรือลดเวลาทำการลง และรถไฟใต้ดินบางสถานีถูกปิดชั่วคราว

## สื่อ

ไชนามีเดียกรุป (CMG) บริษัทโฮลดิงของรัฐที่ดูแลเครือข่ายวิทยุโทรทัศน์กลางแห่งประเทศจีน (CCTV) และเครือข่ายโทรทัศน์สากลแห่งประเทศจีน (CGTN) คาดว่าจะถ่ายทอดสดการเฉลิมฉลองครบรอบนี้ไปพร้อมกันทั้งช่องในและต่างประเทศ โดยมีช่อง CCTV-1 เป็นผู้ผลิตหลักในการถ่ายทอดสด ขณะที่สถานีวิทยุและโทรทัศน์ระดับชาติ ระดับมณฑลและเมือง รวมถึงเว็บไซต์วิดีโอและแพลตฟอร์มถ่ายทอดสดทางอินเทอร์เน็ตในประเทศ ก็จะถ่ายทอดสดเหตุการณ์นี้ไปพร้อมกันผ่านสัญญาณจากช่อง CCTV-1 ด้วยเช่นกัน สำหรับช่อง CGTN จะถ่ายทอดสดงานนี้ในต่างประเทศและทางออนไลน์ รวมถึงบนยูทูบ ในหลายภาษา นอกจากนี้ สถานีวิทยุแห่งชาติจีนและไชนาเรดิโออินเตอร์เนชันแนล ซึ่งทั้งสองแห่งก็เป็นเจ้าของโดย CMG เช่นกัน จะทำหน้าที่เป็นสถานีวิทยุอย่างเป็นทางการในการถ่ายทอดเสียงงานเฉลิมฉลองนี้

สื่อต่างประเทศหลายแห่งให้ความสนใจในการรายงานข่าวงานนี้ด้วย และสื่อที่พร้อมก็สามารถถ่ายทอดสดไปทั่วโลกได้ "ศูนย์สื่อมวลชนสำหรับการฉลองครบรอบ 70 ปีการก่อตั้งสาธารณรัฐประชาชนจีน" ตั้งอยู่ที่ศูนย์สื่อมวลชนปักกิ่ง และเปิดตัวอย่างเป็นทางการเมื่อวันที่ 23 กันยายน

มีการเปิดตัว "ปฏิบัติการพิเศษกวาดล้าง" โดยมุ่งเป้าไปที่ "ข้อมูลทางการเมืองที่เป็นอันตราย" และบัญชีผู้ใช้งานหรือโพสต์บนเวย์ปั๋วของซินล่างที่ "บิดเบือนประวัติศาสตร์พรรคและประเทศ

## คอนเสิร์ตดนตรี
เนื่องในโอกาสพิเศษครบรอบการก่อตั้งประเทศ การเฉลิมฉลองได้เริ่มต้นขึ้นในวันอาทิตย์ที่ 29 กันยายน ด้วยงานแสดงดนตรีและคอนเสิร์ตที่ผลิตโดย CCTV ในชื่อ *The Nation Moves Onward* ซึ่งออกอากาศทั่วประเทศทางช่อง CCTV-1 ถ่ายทอดสดจากห้องประชุมใหญ่มหาศาลาประชาชน ปักกิ่ง โดยมีประธานคณะกรรมาธิการการทหารกลางและเลขาธิการใหญ่พรรคคอมมิวนิสต์จีน สี จิ้นผิง เข้าร่วมในฐานะแขกผู้มีเกียรติร่วมกับผู้นำพรรคและผู้นำประเทศคนอื่น ๆ ทหารผ่านศึกของกองทัพปลดปล่อยประชาชน และแขกรับเชิญคนอื่น ๆ

## พิธีวางพวงมาลา
พิธีวางพวงมาลาประจำปีครั้งที่ 15 เพื่อรำลึกถึงวีรชนและผู้เสียสละของชาติและประชาชนจีน จัดขึ้นอย่างสมเกียรติในวันที่ 30 กันยายน ซึ่งเป็นวันรำลึกแห่งชาติ ณ บริเวณจัตุรัสเทียนอันเหมิน โดยมีประธานคณะกรรมาธิการการทหารกลางและเลขาธิการใหญ่พรรคคอมมิวนิสต์จีน สี จิ้นผิง เข้าร่วมในฐานะแขกผู้มีเกียรติ ร่วมกับผู้นำพรรคและรัฐคนอื่น ๆ ทหารผ่านศึกของกองทัพปลดปล่อยประชาชน,พลเมืองผู้ทรงเกียรติ ผู้บุกเบิกรุ่นเยาว์ และตัวแทนจากภาครัฐและเอกชน โดยมีการวางดอกไม้และพวงมาลาที่อนุสาวรีย์วีรชน

ในพิธีที่จัดขึ้นก่อนหน้านี้ ณ มหาศาลาประชาชน ผู้นำสูงสุด สี จิ้นผิง ได้มอบเหรียญอิสริยาภรณ์และเครื่องอิสริยาภรณ์ระดับชาติแก่บุคคล 42 คน ซึ่งรวมถึงชาวต่างชาติหลายคน ในฐานะส่วนหนึ่งของรายชื่อผู้ได้รับเกียรติในวันชาติ (บางรางวัลมอบแก่ผู้ที่ล่วงลับไปแล้ว) เพื่อเชิดชูเกียรติในคุณงามความดีและการรับใช้ประเทศและประชาชน รวมถึงการมีส่วนช่วยในการส่งเสริมความสัมพันธ์อันดีกับต่างประเทศ 

## การสวนสนามทหาร-พลเรือน

### ผู้นำที่เข้าร่วม
*สี จิ้นผิง (เลขาธิการใหญ่พรรคฯ, ประธานาธิบดี และประธานคณะกรรมการการทหารฯ)
*เจียง เจ๋อหมิน (อดีตเลขาธิการใหญ่พรรคฯ,  1989–2002)
*หู จิ่นเทา (อดีตเลขาธิการใหญ่พรรคฯ, 2002–2012)
*หลี่ เค่อเฉียง (นายกรัฐมนตรี, พิธีกรของงานสวนสนาม)
*ลี่ จ้านชู (ประธานสภาฯ)
*วัง หยาง (ประธานสภาที่ปรึกษาฯ)
*หวัง ฮู่หนิง (เลขาธิการของสำนักเลขาธิการพรรคฯ คนที่ 1)
*จ้าว เล่อจี้ (เลขาธิการคณะกรรมการสอบวินัยฯ)
*หาน เจิ้ง (รองนายกรัฐมนตรี คนที่ 1)
*หวัง ฉีชาน (รองประธานาธิบดี)
*หลี่ รุ่ยหวน (อดีตประธานสภาที่ปรึกษาฯ, 1993–2003)
*อู๋ ปังกั๋ว (อดีตประธานสภาฯ, 2003–2013)
*เวิน เจียเป่า (อดีตนายกรัฐมนตรี, 2003–2013)
*เจี่ย ชิ่งหลิน (อดีตประธานสภาที่ปรึกษาฯ, 2003–2013)
*ซ่ง ผิง (อดีตมนตรีแห่งรัฐ, 1983–1988)
*สมาชิกคณะกรรมาธิการสามัญประจำกรมการเมืองและสมาชิกกรมการเมืองคนอื่นๆ

### การสวนสนามทหาร

#### รูปขบวนทหารราบ
ตามลำดับการปรากฏ:
*กองเกียรติยศกองทัพปลดปล่อยประชาชน ()
*ผู้นำ/ผู้บังคับบัญชากองทัพปลดปล่อยประชาชน (, กองพันผสมของนายทหารชั้นสัญญาบัตรจากคณะกรรมาธิการการทหารกลาง เหล่าทัพต่าง ๆ ของกองทัพปลดปล่อยประชาชนและตำรวจติดอาวุธประชาชน
*กองทัพบกกองทัพปลดปล่อยประชาชน () ตัวแทนจากหมู่กองทัพที่ 82
*กองทัพเรือกองทัพปลดปล่อยประชาชน ()
*กองทัพอากาศกองทัพปลดปล่อยประชาชน () ตัวแทนจากเหล่าส่งทางอากาศ
*กองทัพจรวดกองทัพปลดปล่อยประชาชน ()
*กองกำลังสนับสนุนเชิงยุทธศาสตร์กองทัพปลดปล่อยประชาชน ()
*กองกำลังสนับสนุนการส่งกำลังบำรุงร่วม ()
*ตำรวจติดอาวุธประชาชน ()
*ทหารหญิง ()
*นักวิจัยสถาบัน (, กองพันนักเรียนนายร้อยผสมจากสถาบันการศึกษา การวิจัย และการพัฒนาของกองทัพปลดปล่อยประชาชน) ตัวแทนจากนักเรียนนายร้อยจากสถาบันวิทยาศาสตร์การทหาร มหาวิทยาลัยป้องกันประเทศ และมหาวิทยาลัยเทคโนโลยีการป้องกันประเทศแห่งชาติ
*เจ้าหน้าที่พลเรือน (, กองพันผสมของบุคลากรพลเรือนในคณะกรรมาธิการการทหารกลางและกองทัพปลดปล่อยประชาชน)
*กองหนุนกองทัพปลดปล่อยประชาชน ()
*กองกำลังอาสาสมัครหญิง (, จากเขตเฉาหยาง ได้รับฉายาว่า "กุหลาบเหล็ก")
*กองกำลังรักษาสันติภาพจีน () ตัวแทนจากหมู่กองทัพที่ 81

#### รูปขบวนยานยนต์
ตามลำดับการปรากฏ:
* ธงศึก () รถยนต์ออฟโรด CSK-181 "แวร์ริเออร์" ที่ประดับธงศึกจากกองร้อยกล้าหาญ 100 แห่งในแต่ละเหล่าทัพของกองทัพปลดปล่อยประชาชน
* ส่วนการสงครามทางบก ()
** รถถัง (): รถถังหลัก Type 99A
** ยานเกราะเบา (): รถถังเบา Type 15, รถรบทหารราบ Type 04A
** ยานรบสะเทินน้ำสะเทินบก (): ยานรบสะเทินน้ำสะเทินบก Type 05A
** ยานรบพลร่ม (): รถรบทหารราบพลร่ม Type 03
** ปืนใหญ่อัตตาจร (): ปืนใหญ่สนาม 155 มม. ติดรถบรรทุก PCL-181, เครื่องยิงจรวดหลายลำกล้องพิสัยไกล PHL-16
** ขีปนาวุธต่อต้านรถถัง (): ยานเกราะติดขีปนาวุธต่อต้านรถถัง HJ-10
** ยุทธภัณฑ์ปฏิบัติการพิเศษ (): รถทุกภูมิประเทศ CS/VP4 "ลิงซ์", ไจโรคอปเตอร์จู่โจม "ฮันติงอีเกิล"
** ยุทธภัณฑ์ต่อต้านการก่อการร้ายของตำรวจติดอาวุธ (): ยานเกราะจู่โจมต่อต้านการก่อการร้าย "แวร์ริเออร์", ยานเกราะปราบจลาจล WJ-03B
* ส่วนการสงครามทางเรือ ()
** อาวุธปล่อยฝั่งสู่เรือ (): ขีปนาวุธต่อต้านเรือ YJ-12B
** อาวุธปล่อยเรือ/เรือดำน้ำสู่เรือ (): ขีปนาวุธต่อต้านเรือ YJ-18A, ขีปนาวุธต่อต้านเรือปล่อยจากเรือดำน้ำ YJ-18B
** อาวุธป้องกันทางอากาศบนเรือ (): ขีปนาวุธต่อต้านอากาศพิสัยไกล HHQ-9B, ขีปนาวุธต่อต้านอากาศพิสัยกลาง HQ-16, ขีปนาวุธต่อต้านอากาศพิสัยสั้น HQ-10, H/PJ-11 CWIS
* ส่วนการป้องกันทางอากาศ/ต่อต้านขีปนาวุธ ()
** เรดาร์เตือนภัยล่วงหน้า ()
** อาวุธปล่อยผิวพื้นสู่อากาศที่ 1 (): ขีปนาวุธต่อต้านอากาศพิสัยไกล HQ-9B, ขีปนาวุธต่อต้านอากาศพิสัยไกล HQ-22
** อาวุธปล่อยผิวพื้นสู่อากาศที่ 2 (): ขีปนาวุธต่อต้านอากาศพิสัยกลาง HQ-12A, ขีปนาวุธต่อต้านอากาศพิสัยสั้น HQ-6
** ขีปนาวุธป้องกันทางอากาศภาคสนาม (): ขีปนาวุธต่อต้านอากาศพิสัยสั้น HQ-17A, ขีปนาวุธต่อต้านอากาศพิสัยกลาง HQ-16B
* ส่วนการสงครามสารสนเทศ ()
** การสงครามสารสนเทศที่ 1 ()
** การสงครามสารสนเทศที่ 2 ()
** การสงครามสารสนเทศที่ 3 ()
** การสงครามสารสนเทศที่ 4 ()
* การสงครามไร้คนขับ ()
** อากาศยานไร้คนขับที่ 1 (): โดรนล่องหนความเร็วเหนือเสียงความสูงพิเศษ WZ-8
** อากาศยานไร้คนขับที่ 2 (): "Wing Loong-2" HALE UCAV, โดรนล่องหน "Sharp Sword" 
** อากาศยานไร้คนขับที่ 3 (): ยานใต้น้ำไร้คนขับ HSU-001
* ส่วนสนับสนุนการส่งกำลังบำรุงและยุทธภัณฑ์ ()
** การจัดหาและเสบียง (): รถภาคสนามสำหรับการฟอกน้ำ การวางสะพาน การเติมเชื้อเพลิง และการแปรรูปอาหาร
** การซ่อมแซมและกู้ภัย (): รถภาคสนามสำหรับศัลยกรรมในสนามรบ กู้คืนอุปกรณ์ ถอดประกอบและซ่อมแซม และการค้นหาและกู้ภัย
* ส่วนการโจมตีเชิงยุทธศาสตร์  ()
** ขีปนาวุธธรรมดา DF-17 ()
** ขีปนาวุธครูซ CJ-100 ()
** ขีปนาวุธนิวเคลียร์/ธรรมดา DF-26 ()
** ขีปนาวุธ JL-2 ()
** ขีปนาวุธนิวเคลียร์ DF-31AG ()
** ขีปนาวุธนิวเคลียร์ DF-5B ()
** ขีปนาวุธนิวเคลียร์ DF-41 ()

#### รูปขบวนบินผ่าน (ขั้นบันได)
* บังคับบัญชา ()
** เครื่องบินเตือนภัยทางอากาศและควบคุมการรบ (AEWC) KJ-2000 จำนวน 1 ลำ และเครื่องบินขับไล่ J-10A จำนวน 8 ลำจากทีมผาดโผน 1 สิงหาคม พร้อมควันสี
* เตือนภัยและควบคุม () ในสามขบวน:
** เครื่องบิน AEWC KJ-500 จำนวน 1 ลำ และเครื่องบินขับไล่โจมตี J-16 จำนวน 4 ลำ
** เครื่องบิน AEWC KJ-200 จำนวน 1 ลำ และเครื่องบินขับไล่โจมตี J-16 จำนวน 4 ลำ
** เครื่องบินบังคับบัญชาและควบคุม (C&C) Y-8 
* ลาดตระเวนทางทะเล () ในสอวขบวน:
** เครื่องบิน AEWC KJ-500H จำนวน 1 ลำ และเครื่องบินตรวจการณ์ปราบเรือดำน้ำ (ASW) Y-8G จำนวน 2 ลำ
** เครื่องบิน AEWC KJ-500H จำนวน 1 ลำ และเครื่องบินลาดตระเวน Y-8G จำนวน 2 ลำ
* ลำเลียง () ในสองขบวน:
** เครื่องบินลำเลียงเชิงยุทธศาสตร์ Y-20 จำนวน 3 ลำ
** เครื่องบินลำเลียงเชิงยุทธวิธี Y-9 จำนวน 3 ลำ
* สนับสนุนและรักษาความปลอดภัย () ในสองขบวน:
** เครื่องบินสงครามอิเล็กทรอนิกส์ Y-9 จำนวน 1 ลำ, เครื่องบินสงครามจิตวิทยา Y-9 จำนวน 1 ลำ และเครื่องบินอพยพทางการแพทย์ทางอากาศ Y-9 จำนวน 1 ลำ
** เครื่องบินรบกวนพิสัยไกล Y-8 จำนวน 1 ลำ, เครื่องบินสงครามอิเล็กทรอนิกส์ Y-8 จำนวน 1 ลำ และเครื่องบินลาดตระเวนอิเล็กทรอนิกส์ Y-8 จำนวน 1 ลำ
* ทิ้งระเบิด () ในสามขบวน:
** เครื่องบินทิ้งระเบิดเชิงยุทธศาสตร์พิสัยไกล H-6N จำนวน 3 ลำ
** เครื่องบินทิ้งระเบิด H-6K จำนวน 3 ลำ
** เครื่องบินทิ้งระเบิด H-6K จำนวน 3 ลำ
* เติงเชื้อเพลิง ()
** เครื่องบินเติมเชื้อเพลิง HY-6 จำนวน 1 ลำ และเครื่องบินขับไล่ครองอากาศ J-10B จำนวน 2 ลำ
* เครื่องบินประจำเรือบรรทุกเครื่องบิน ()
** เครื่องบินขับไล่หลายบทบาทประจำเรือบรรทุกเครื่องบิน J-15 จำนวน 5 ลำ
* ขับไล่ () ในสามขบวน:
** เครื่องบินขับไล่ล่องหน J-20 จำนวน 5 ลำ
** เครื่องบินขับไล่โจมตี J-16 จำนวน 5 ลำ
** เครื่องบินขับไล่หลายบทบาท J-10C จำนวน 5 ลำ
* จู่โจมการบินทหารบก () ในห้าขบวน:
** ชุดลาดตระเวนและแจ้งเตือน (): เฮลิคอปเตอร์ลาดตระเวนติดอาวุธ Z-9 จำนวน 5 ลำ
** ชุดจู่โจมด้วยอำนาจยิง (): เฮลิคอปเตอร์โจมตี WZ-10 จำนวน 9 ลำ
** ชุดจู่โจมกำลังพล (): เฮลิคอปเตอร์ลาดตระเวน/โจมตี WZ-19 จำนวน 3 ลำ, เฮลิคอปเตอร์เอนกประสงค์ Z-20 จำนวน 6 ลำ
** ชุดจู่โจมลงจอด (): เฮลิคอปเตอร์ลำเลียง Z-8B จำนวน 9 ลำ
** ชุดคุ้มกัน (): เฮลิคอปเตอร์โจมตี WZ-19 จำนวน 8 ลำ
* ฝึก () ในสี่ขบวน:
** เครื่องบินฝึก JL-10 จำนวน 5 ลำ
** เครื่องบินฝึก JL-9 จำนวน 5 ลำ
** เครื่องบินฝึก JL-8 จำนวน 5 ลำ
** เครื่องบินฝึก JL-8 จำนวน 7 ลำ พร้อมควันสี

### ขบวนแห่พลเรือน
ตามลำดับการปรากฏ:

* ธงชาติสาธารณรัฐประชาชนจีน
* ปี 1949 และ 2019 ตามด้วยตราแผ่นดินสาธารณรัฐประชาชนจีน
* ผู้ถือธงแดง
* รถโดยสารเปิดประทุนที่บรรทุกสมาชิกในครอบครัวและญาติของผู้ก่อตั้งสาธารณรัฐประชาชนจีน สมาชิกรัฐบาลประชาชนกลางและสมาชิกสภาที่ปรึกษาการเมืองฯ รวมถึงทหารผ่านศึกของกองทัพปลดปล่อยประชาชน และผู้เข้าร่วมการสวนสนามเมื่อ ค.ศ. 1949 ที่ยังมีชีวิตอยู่ โดยมีตำรวจติดอาวุธประชาชนขี่จักรยานยนต์คุ้มกัน

### เพลง
โยธวาทิตกลางกองทัพปลดปล่อยประชาชนจีนประกอบด้วยนักดนตรี 1,321 คน หัวหน้าวงและผู้บัญชาการคือ จาง ไห่เฟิง เป็นครั้งแรกที่โยธวาทิตใช้เครื่องดนตรีทางทหาร เช่น แตรเดี่ยว แตรงอน และกลองทิมปานีในการสวนสนามวันชาติ ในการสวนสนามครั้งนี้มีการบรรเลงดนตรีทั้งหมด 28 เพลง เช่น "มาร์ชธารเหล็กกล้า", "ทะยานสู่เมฆา", "แตรเกียรติยศ", "แตรปรับขบวน" เป็นต้น ซึ่งเป็นเพลงมาร์ชคลาสสิก 12 เพลง และเพลงใหม่ 16 เพลง ในวันชาติมีการซ้อมใหญ่สำหรับการสวนสนามของทหารและขบวนแห่ของมวลชนทั้งหมด 50 ครั้ง รวมถึงการซ้อมย่อย 25 ครั้ง ขบวนแห่ของประชาชนยังได้ร่วมกับคณะนักร้องประสานเสียงผู้ใหญ่ 2,100 คน คณะนักร้องประสานเสียงเด็ก 400 คนจากวงศิลปะโทรทัศน์เยาวชนกาแล็กซีของสถานีวิทยุและโทรทัศน์กลางและวงเครื่องเคาะแห่งชาติ 130 คน กล่าวกันว่าเป็น "คอนเสิร์ตกลางจัตุรัส" ที่ใหญ่ที่สุดในโลก

#### สวนสนาม
; ตรวจพล
# *มาร์ชต้อนรับ* ()
# *[[อี้หย่งจฺวินจิ้นสิงฉฺวี่|มาร์ชทหารอาสา]]* (เพลงชาติสาธารณรัฐประชาชนจีน) ()
# *แตรโหมโรง* ()
# *แตรสวนสนาม* ()
# *[[เหรินหมินจฺวินตุ้ยจงยฺหวีต่าง|กองทัพประชาชนภักดีต่อพรรค]]* ()
# *[[เพลงสรรเสริญกองทัพปลดปล่อยประชาชน|มาร์ชกองทัพปลดปล่อยประชาชน]]* ()
# *มาร์ชตรวจพล* ()
# *[[สามข้อกฏเกณฑ์ แปดข้อพึงระวัง]]* ()
# *กองทัพใหม่เดินหน้า* ()
# *ทัพเรือประชาชนเดินหน้า* ()
# *มาร์ชกองทัพอากาศ* ()
# *มาร์ชกองทัพจรวด* ()
# *เพลงองครักษ์ผู้ภักดี* ()
# *เพลงสดุดีกองทัพอันเกรียงไกร* ()
# *ได้โปรดตรวจพล* ()

; เดินสวนสนาม
# *แตรปรับขบวน* ()
# *มาร์ชสวนสนาม* ()
# *มาร์ชธารเหล็กกล้า* ()
# *บลูเจอร์นีย์มาร์ช* ()
# *มาร์ชอินทรีจู่โจม* ()
# *มาร์ชชัยชนะเด็ดขาดในพันลี้* ()
# *มาร์ชลมตะวันออก* ()
# *ทะยานสู่เมฆา* ()
# *ช่วงเวลาอันรุ่งโรจน์* ()
# *ชัยชนะรอเราอยู่* ()

#### ขบวนแห่พลเรือน
# *บทกวีสรรเสริญธงแดง* ()
# *[[เกอช่างจู่กั๋ว|บทกวีสรรเสริญมาตุภูมิ]]* ()
# *[[ไม่มีพรรคคอมมิวนิสต์ ก็จะไม่มีจีนใหม่]]* ()
# *[[ตงฟางหง|บูรพาแดง]]* ()
# *[[สังคมนิยมดี]]* ()
# *วอลทซ์มิตรภาพเยาวชน* ()
# *นิทานฤดูใบไม้ผลิ* ()
# *บนทุ่งแห่งความหวัง* ()
# *ก้าวสู่ยุคใหม่* ()
# *ฉันเป็นคนจีน* ()
# *แม่น้ำและภูเขา* ()
# *[[เป่ย์จิงฮฺวานอิ๋งหนี่|ปักกิ่งต้อนรับเธอ]]* ()
# *โลกใหม่* ()
# *เสียงเรียกแห่งกาลเวลา* ()
# *ชนบทที่งามงด* ()
# *แตรสาบาน* ()
# *สร้างฝันจีนร่วมกันด้วยใจหนึ่งเดียว* ()
# *นำสู่การเดินทางครั้งใหม่* ()
# *เราทุกคนคือผู้ไล่ตามฝัน* ()
# *ก้าวเดินบนเส้นทางชีวิตที่ดีพร้อม* ()
# *มองภูเขา มองแม่น้ำ มองจีน* ()
# *ฉันรักเธอ ประเทศจีน* + *ธงแดงโบกสะบัด* ()
# *สัญญาแห่งสหัสวรรษ* ()
# *ไม่ลืมปณิธานเดิม* ()
# *ฝ่าคลื่นลมออกเดินทางอีกครั้ง* ()
# *เราคือผู้สืบทอดคอมมิวนิสต์* ()
# *ฉันและประเทศฉัน* ()
# *บทกวีสรรเสริญมาตุภูมิ* ()

## งานกาลาวันชาติ
มีกำหนดจัดงานกาลาอย่างยิ่งใหญ่เป็นเวลา 90 นาที ณ จัตุรัสเทียนอันเหมินในเวลา 20:00 น. โดยมีผู้เข้าร่วมงาน 60,000 คน รวมถึงนักแสดงอย่างน้อย 6,940 คนที่อยู่บริเวณจัตุรัส ประธานคณะกรรมาธิการการทหารกลางและเลขาธิการใหญ่สี จิ้นผิง เป็นแขกผู้มีเกียรติในงานกาลาพร้อมกับผู้นำพรรคและผู้นำระดับชาติคนอื่น ๆ ที่เข้าร่วมด้วย

## ปฏิกิริยา
### ฮ่องกง

ประชาชนชาวฮ่องกงจัดการประท้วงที่เรียกว่า "วันไว้ทุกข์แห่งชาติ" เพื่อแสดงการต่อต้าน แม้ตำรวจจะสั่งห้ามการเดินขบวนประจำปีที่แนวร่วมสิทธิมนุษยชนพลเมือง (Civil Human Rights Front - CHRF) ยื่นขอจัดขึ้น แต่กลุ่มนักเคลื่อนไหวเพื่อประชาธิปไตยอาวุโสสี่คน ได้เป็นผู้นำการเดินขบวนจากคอสเวย์เบย์ไปยังเซนทรัล เพื่อไว้อาลัยแก่ผู้ตกเป็นเหยื่อของการปกครองโดยพรรคคอมมิวนิสต์จีนและเรียกร้องให้ยุติการปกครองแบบพรรคเดียวในจีนแผ่นดินใหญ่ ในเวลาเดียวกัน ผู้ประท้วงหลายหมื่นคนก็รวมตัวกันในเขตหว่องไทซิน, ทูเหมิน, เฉวียนวาน, ชาถิ่น และชัมชุยโป การประท้วงเริ่มต้นอย่างสงบ แต่ในเวลาต่อมาก็เกิดเหตุการณ์รุนแรงขึ้น มีการทำลายทรัพย์สินในสถานีรถไฟ MTR และธุรกิจที่ถูกมองว่าเกี่ยวข้องกับจีนแผ่นดินใหญ่ นอกจากนี้ยังมีการยิงกระสุนเตือนหลายนัดในหลายพื้นที่ยอดนิยม และที่เขตเฉวียนวาน เจ้าหน้าที่ตำรวจนายหนึ่งได้ยิงกระสุนจริงเข้าใส่ชายวัย 18 ปี ซึ่งเป็นนักเรียนมัธยมปลายที่พยายามจะแย่งปืนพกของเขาในระยะประชิด นับเป็นครั้งแรกที่ตำรวจฮ่องกงยิงกระสุนจริงใส่คนในระหว่างการประท้วงชุดนี้ ผู้ประท้วงคนดังกล่าวถูกนำตัวส่งโรงพยาบาลในอาการสาหัส

### ไต้หวัน
พรรคประชาธิปไตยก้าวหน้า (DPP) พรรครัฐบาลที่สนับสนุนเอกราชของไต้หวัน ประณามสาธารณรัฐประชาชนจีนและพรรคคอมมิวนิสต์จีนว่าเป็นภัยต่อสันติภาพและกำลังหาข้ออ้างสำหรับการขยายแสนยานุภาพทางทหาร พร้อมทั้งปฏิเสธรูปแบบ "หนึ่งประเทศ สองระบบ" ไช่ อิงเหวิน ผู้นำพรรค DPP และประธานาธิบดีสาธารณรัฐจีน กล่าวกับผู้สื่อข่าวว่า "เราเป็นประเทศแห่งประชาธิปไตยและเสรีภาพ และจะแสดงการสนับสนุนใครก็ตามในโลกที่มุ่งมั่นในประชาธิปไตยและเสรีภาพ ในทำนองเดียวกัน ผู้ปกครองคนใดก็ตามควรรับฟังการแสวงหาเสรีภาพและประชาธิปไตยของประชาชนอย่างรอบคอบ และเคารพเจตนารมณ์ของประชาชน

ขณะที่สมาชิกบางส่วนของก๊กมินตั๋ง พรรคฝ่ายค้านที่สนับสนุนการรวมชาติ เรียกร้องให้พรรค DPP ยอมรับ "ฉันทามติ ค.ศ. 1992" และปฏิเสธการเคลื่อนไหวเพื่อเอกราชของไต้หวัน
## ดูเพิ่ม

*วันชาติสาธารณรัฐประชาชนจีน
*สัปดาห์ทอง (จีน)
*ครบรอบ 10 ปีสาธารณรัฐประชาชนจีน
*ครบรอบ 60 ปีสาธารณรัฐประชาชนจีน
*สวนสนามปฏิวัติเดือนตุลาคม ค.ศ. 1987

## หมายเหตุ

## อ้างอิง

## แหล่งข้อมูลอื่น
* 

หมวดหมู่:พ.ศ. 2562 ประวัติศาสตร์การทหาร
หมวดหมู่:พ.ศ. 2562 ในปักกิ่ง
หมวดหมู่:วันครบรอบประวัติศาสตร์จีน
หมวดหมู่:กิจกรรมที่จัดขึ้นในปักกิ่ง
หมวดหมู่:ประวัติศาสตร์การทหารของสาธารณรัฐประชาชนจีน
หมวดหมู่:การสวนสนามทหารในประเทศจีน
หมวดหมู่:ตุลาคม พ.ศ. 2562 ในประเศจีน
หมวดหมู่:ประวัติศาสตร์การทหารของจีนในคริสต์ศตวรรษที่ 21